**Грэчаская Рэспубліка** — унітарная рэспубліка парламенцкага тыпу. Кіраўніком дзяржавы з’яўляецца прэзідэнт, аднак яго паўнамоцтвы моцна абмежавана. Выканаўчая ўлада належыць Ураду на чале з Прэм’ер-міністрам. Заканадаўчая ўлада належыць Парламенту Грэцыі. З аднаўлення дэмакратыі ў 1974 годзе да грэчаскага пазыковага крызісу 2007—2008 гадоў ва ўладзе дамінавалі ліберальна-кансерватыўная партыя «Новая дэмакратыя» і сацыял-дэмакратычная партыя «Агульнагрэчаскі сацыялістычны рух» (ПАСОК).

Канстытуцыя
-----------

Асноўны артыкул: **Канстытуцыя Грэцыі**
Цяперашняя канстытуцыя Грэцыі была прынята ў 1975 годзе пасля звяржэння ваеннай дыктатуры «чорных палкоўнікаў», якая існавала з 1967 года і рэферэндуму, на якім жыхары Грэцыі выбралі рэспубліку замест манархіі, фармальна існуючай да гэтага, нягледзячы на тое, што апошні кароль Грэцыі быў скінуты вайскоўцамі ў 1967 годзе. Гэта канстытуцыя падавала прэзідэнту шырокія паўнамоцтвы. У 1986, 2001 і ў 2008 гадах у яе былі ўнесены змены, у выніку якіх у краіне склаўся цяперашні рэжым парламенцкай рэспублікі.

Структура ўлады
---------------

Выканаўчая ўлада належыць прэзідэнту і ўраду на чале з прэм’ер міністрам.

Кіраўнік дзяржавы — абіраны парламентам Прэзідэнт Грэчаскай Рэспублікі (грэч. Πρόεδρος της Ελληνικής Δημοκρατίας). Прэзідэнт абіраецца тэрмінам на пяць гадоў на спецыяльнай сесіі Палаты Прадстаўнікоў. Функцыі прэзідэнта моцна абмежаваныя. Фактычна яго роля зведзена да мінімуму. Выканаўчую ўладу ажыццяўляе Урад Грэцыі (грэч. Κυβέρνηση της Ελλάδας), якім з’яўляецца Грэчаскі Савет Міністраў (грэч. Ελληνικό Υπουργικό Συμβούλιο), які складаецца з Прэм’ер-міністра Грэчаскай Рэспублікі (грэч. Πρωθυπουργός της Ελληνικής Δημοκρατίας) і міністраў (грэч. Υπουργούς). Усё кіраўніцтва выканаўчай уладай, уключаючы кіраванне кабінетам міністраў, прызначэнне міністраў знаходзіцца ў руках Прэм’ер-міністра Грэчаскай Рэспублікі, якi зацвярджаецца парламентам і адказнага перад ім.

Вышэйшым заканадаўчым органам улады ў краіне з’яўляецца Савет грэкаў (грэч. Βουλή των Ελλήνων), які складаецца з 300 дэпутатаў, званых дарадцамі (грэч. βουλευτές), якія выбіраюцца грэцкімі грамадзянамі. Дэпутаты абіраюцца на аснове аднамандатных акругаў (жыхары кожнага раёна краіны галасуюць непасрэдна за кандыдата ў дэпутаты, які прадстаўляе яго рэгіён).

Вышэйшым судовым органам улады з’яўляецца Вярхоўны суд — Арэапаг (грэч. Άρειος Πάγος), акрамя таго, існуе адмысловая сістэма судоў па вырашэнні спрэчак паміж грамадзянамі і дзяржавай, вышэйшым з якіх з’яўляецца Дзяржаўны савет (грэч. Συμβούλιο της Επικρατείας), а таксама Фінансавы суд, які спецыялізуецца на разглядзе фінансавых спраў. Спецыяльнай кампетэнцыяй валодае Асаблівы вышэйшы суд, які адначасова надзелены функцыямі канстытуцыйнага і выбарчага суда.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Палітыка Грэцыі

| ⛭Грэцыя паводле тэм |
| --- |
| 
* Герб
* Сцяг
* Гімн
* Палітыка
* Канстытуцыя
* Парламент
* Адміністрацыйны падзел
* Геаграфія
* Гарады
* Сталіца
* Насельніцтва
* Мовы
* Гісторыя
* Эканоміка
* Валюта
* Культура
* Рэлігія
* Кінематограф
* Тэлебачанне
* Літаратура
* Музыка
* Святы
* Спорт
* Адукацыя
* Навука
* Транспарт
* Турызм
* Пошта (гісторыя і маркі)
* Інтэрнэт
* Узброеныя сілы
* Сусветная спадчына
* Знешняя палітыка

**Партал «Грэцыя»**
 |

| ⛭Краіны Еўропы: Палітыка |
| --- |
| * Азербайджан¹
* Албанія
* Андора
* Аўстрыя
* Балгарыя
* Беларусь
* Бельгія
* Боснія і Герцагавіна
* Ватыкан
* Венгрыя
* Вялікабрытанія
* Германія
* Грузія
* Грэцыя
* Данія
* Ірландыя
* Ісландыя
* Іспанія
* Італія
* Казахстан²
* Кіпр¹
* Латвія
* Літва
* Ліхтэнштэйн
* Люксембург
* Малдова
* Мальта
* Манака
* Нарвегія
* Нідэрланды
* Партугалія
* Паўночная Македонія
* Польшча
* Расія²
* Румынія
* Сан-Марына
* Сербія
* Славакія
* Славенія
* Турцыя²
* Украіна
* Фінляндыя
* Францыя
* Харватыя
* Чарнагорыя
* Чэхія
* Швейцарыя
* Швецыя
* Эстонія
 |
| Залежныя тэрыторыі |
| * Азорскія астравы
* Аландскія астравы
* Гернсі
* Гібралтар
* Джэрсі
* Востраў Мэн
* Фарэрскія астравы
* Шпіцберген
* Ян-Маен
 |
| Непрызнаныя і часткова прызнаныя дзяржавы |
| * Абхазія¹
* Косава
* Паўднёвая Асеція¹
* Прыднястроўе
 |
| ¹ Часткова або цалкам у Азіі, у залежнасці ад праведзенай мяжы (en)  ² У асноўным у Азіі |